John McCarthy (računarski naučnik)
John McCarthy (rođen 4. septembra 1927., u Bostonu, Massachusetts; umro 24. oktobra 2011.), je američki računarski naučnik i naučnik kognitivnih nauka, koji je dobio Turingovu Nagradu, 1971. za svoj veliki doprinos polju vještačke inteligencije. On je smislio termin "vještačka inteligencija" u svom prijedlogu iz 1955. za Konferenciju o vještačkoj inteligenciji u Dartmouthu iz 1956., i izumitelj je Lisp programskog jezika. Veoma rano je pokazao veliki interes za matematiku, i kao mladić je posuđivao knjige sa Caltecha i učio sam, veoma uspješno. Nakon što je primljen da studira na tom institutu, preskočio je prve dvije godine studija zahvaljujući znanju matematike. Diplomirao je matematiku 1948. i nastavio studij na Caltech-u. Doktorirao je matematiku 1951. na Univerzitetu Princeton. Bio je kratko vrijeme predavač na Princeton-u, Dartmouth koledžu i postao stalni profesor na Stanford-u, 1962., sve do odlaska u penziju 2000. Bio je i profesor emeritus. 1961. je javno sugerisao mogućnost da se računarski resursi koriste i naplaćuju kao voda ili struja. To je postalo moguće tek naknadno, povećanjem mogućnosti računara.